सीरिया में अमेरिकी राजदूत पर टमाटर-अंडे फेंकने की निंदा  
अमेरिका ने सीरिया में अमेरिकी राजदूत पर टमाटर, अंडे और पत्थर फेंके जाने की घटना की निंदा की है।
अमेरिका ने सीरिया में अमेरिकी राजदूत पर टमाटर, अंडे और पत्थर फेंके जाने की घटना की निंदा की है। विदेशमंत्री हिलेरी क्लिंटन ने सीरिया से कहा कि वो देश में मौजूद अमेरिकी राजनयिकों की हिफाजत के लिए हर संभव कदम उठाए। सीरिया में घटना तब हुई जब अमेरिकी राजदूत विपक्ष के एक प्रमुख नेता से मिलने गए थे। इसी दौरान सीरियाई राष्ट्रपति बशर−अल−असद के समर्थकों ने उन पर हमला किया। असद समर्थकों ने अमेरिका विरोधी नारे भी लगाए। अमेरिकी राजदूत विपक्षी नेता के दफ्तर में दो घंटे तक फंसे रहे। बाद में सीरियाई सुरक्षा बलों ने उन्हें वहां से किसी तरह बाहर निकालकर अमेरिकी दूतावास पहुंचाया।